Giourkas Seitaridis

Giourkas Seitaridis (Γιούρκας Σεϊταρίδης; født 4. juni 1981) er en gresk fotballspiller. Han har tidligere spilt for den spanske fotballklubben Atletico Madrid, men spiller nå for Panathinaikos i hjemlandet. Han har spilt over 70 kamper for .

 Klubbkarriere 
 PAS Giannina 
Seitaridis startet sin profesjonelle karriere med  PAS Giannina i 1997, hvor han utmerket seg som en svært god forsvarsspiller. Seitaridis hjalp laget til opprykk til den greske Superligaen sesongen 1999/2000. Han spilte 40 kamper og skåret 5 mål for PAS Giannina FC.

 Panathinaikos 
Han ble snart oppdaget av Panathinaikos, som han signerte for i 2001. Han etablerte seg raskt som en av deres viktigste spillere og i en alder av 22 var han med på å vinne The Double sesongen 2003-04. Han scoret sitt første europeiske mål mot  Manchester United. 7. mars 2001Panathinaikos 1–1 ManU Hans svært imponerende spill resulterte i stor interesse fra lag i utlandet. 

 FC Porto 
Før EM i fotball 2004 signerte Seitaridis for den portugisiske klubben FC Porto, som da var regjerende  Champions League-mestere, for tre millioner euro.Seitaridis joins Porto  in.gr, June 2004 Like etter vant de Intercontinental Cup.  Før han signerte for FC Porto, gikk det rykter om en overgang til Real Madrid, men avtalen ble ikke gjennomført. 23. mai 2005 ble han solgt til den russiske klubben Dynamo Moskva for € 10 millioner, hvor han spilte sammen med de tidligere lagkameratene i FC Porto Derlei, Costinha og Maniche.

 Dynamo Moskva 
Like etter at han skrev under for Dynamo Moskva, angret Seitaridis. Bakgrunnen for dette var at han ikke trivdes i Øst-Europa og at han ikke likte været der. Seitaridis besluttet å forlate Dynamo etter en sesong, og 16. juni 2006 ble han overført til  Atlético Madrid. For en overgangssum på € 12 millionerSeitaridis joins Atletico newcomers UEFA, 16 June 2006

 Atlético Madrid 
Han ble av ex-Atlético Madrid-spiller Demis Nikolaidis anbefalt å gå til Atlético. Seitaridis ble utvist i det 44. minutt av debuten for klubben i åpningskampen av sesongen borte mot Racing Santander 27. august. Seitaridis scoret sitt første mål for Atletico den 21. juli 2007 i en kamp mot Gloria Bistriţa i Intertoto-cupen 21. juli 2007. I november 2007 skadet Seitaridis akillesen i en kamp mot UD Almería, noe som betydde at han måtte opereres og han fikk et seks måneders avbrekk.Seitaridis set for surgery UEFA, 15 November 2007 Han gjorde comeback i 2-1 borteseieren over Sevilla FC. Seitaridis startet 2008-09-sesongen med en 4-0 seier over Málaga CF. Han ble skadet og var ute i tre kamper før han vendte tilbake i førsteoppstillingen til Atlético Madrids Champions League-kamp mot PSV.

13. mai 2009 ble Seitaridis frigitt av Atlético et år før kontrakten hans utløpeAtletico release Seitaridis.

 Panathinaikos FC 
På den aller siste dagen (10. september 2009) av det greske overgangsvinduet,Seitaridis zurück nach Athen  signerte han en 4-års avtale med Panathinaikos FC.  Der møtte han igjen spillere som Kostas Katsouranis og Giorgos Karagounis, som han hadde vunnet EM i 2004 sammen med. Seitaridis slet med å etablere seg på grunn av mange skader og manglende form, og var utenfor laget det meste av 2009-10-sesongen. Men den 21. mars 2010 var Seitaridis tilbake på laget i lokaloppgjøret mot rivalelene Olympiakos. Panathinaikos imponerte og avsluttet sesongen positivt ved å vinne The Double. 

 Landslagskarriere 
Seitaridis gjorde sin landslagsdebut 13. februar 2002 mot , og senere samme år deltok han i EM for U21-landslag i Sveits. Han var også en av de viktigste spillerne på det greske landslaget som vant EM i fotball 2004 i Portugal, en seier som sjokkerte en hel fotball-verden. Hellas' odds var 100-1 før turneringen startet. Seitaridis ble ansett som den viktigste spilleren for Hellas i dette EM sluttspillet og ble utnevnt som en del av UEFAs  All-Starlag, sammen med fire andre greske spillereUEFA all star squad Telegraph, July 2004. Han scoret sitt første landslagsmål den 2. juni 2007 mot  i en kvalifiseringskamp til EM i fotball 2008.Greece – Hungary ESPN, June 2007. Seitaridis spilte også kamper i kvalifiseringen for VM i fotball 2010.

 Referanser 

 Eksterne lenker 

 FootballDatabase.com Spillerstatistikk for Giourkas Seitaridis på Footballdatabase.com




Kategori:Greske fotballspillere
Kategori:Europamestere i fotball
Kategori:Spillere i Fotball-EM 2004
Kategori:Spillere i Fotball-EM 2008
Kategori:Spillere i Fotball-VM 2010
Kategori:Fotballspillere for PAS Giannina
Kategori:Fotballspillere for Panathinaikos AO
Kategori:Fotballspillere for FC Porto
Kategori:Fotballspillere for FK Dynamo Moskva
Kategori:Fotballspillere for Atlético Madrid
Kategori:Personer fra Pireus
Kategori:Fødsler i 1981